CELEX: 32017R1787
Language: el
Date: 2017-06-12 00:00:00
Title: Kατ' εξουσιοδότηση κανονισμός (ΕΕ) 2017/1787 της Επιτροπής, της 12ης Ιουνίου 2017, για την τροποποίηση του κανονισμού (ΕΕ) αριθ. 508/2014 του Ευρωπαϊκού Κοινοβουλίου και του Συμβουλίου όσον αφορά την κατανομή των πόρων άμεσης διαχείρισης μεταξύ των στόχων της ολοκληρωμένης θαλάσσιας πολιτικής και της κοινής αλιευτικής πολιτικής

4.10.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 256/1
            
         KΑΤ' ΕΞΟΥΣΙΟΔΌΤΗΣΗ ΚΑΝΟΝΙΣΜΌΣ (ΕΕ) 2017/1787 ΤΗΣ ΕΠΙΤΡΟΠΉΣ
   της 12ης Ιουνίου 2017
   για την τροποποίηση του κανονισμού (ΕΕ) αριθ. 508/2014 του Ευρωπαϊκού Κοινοβουλίου και του Συμβουλίου όσον αφορά την κατανομή των πόρων άμεσης διαχείρισης μεταξύ των στόχων της ολοκληρωμένης θαλάσσιας πολιτικής και της κοινής αλιευτικής πολιτικής
   Η ΕΥΡΩΠΑΪΚΉ ΕΠΙΤΡΟΠΉ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 508/2014 του Ευρωπαϊκού Κοινοβουλίου και του Συμβουλίου, της 15ης Μαΐου 2014, για το Ευρωπαϊκό Ταμείο Θάλασσας και Αλιείας και για την κατάργηση των κανονισμών του Συμβουλίου (ΕΚ) αριθ. 2328/2003, (ΕΚ) αριθ. 861/2006, (ΕΚ) αριθ. 1198/2006 και (ΕΚ) αριθ. 791/2007 και του κανονισμού (ΕΕ) αριθ. 1255/2011 του Ευρωπαϊκού Κοινοβουλίου και του Συμβουλίου (1), και ιδίως το άρθρο 14 παράγραφος 4 παράγραφος 4,
   Εκτιμώντας τα ακόλουθα:
   
               (1)
            
            
               Ο κανονισμός (ΕΕ) αριθ. 508/2014 προβλέπει τη χρηματοδότηση μέτρων που συμβάλλουν στην επίτευξη των στόχων της ολοκληρωμένης θαλάσσιας πολιτικής και της κοινής αλιευτικής πολιτικής.
            
         
               (2)
            
            
               Ο τίτλος VI του κανονισμού (ΕΕ) αριθ. 508/2014 καθορίζει τα μέτρα τα οποία είναι δυνατόν να χρηματοδοτηθούν από την Ένωση σύμφωνα με την αρχή της άμεσης διαχείρισης.
            
         
               (3)
            
            
               Το παράρτημα III του κανονισμού (ΕΕ) αριθ. 508/2014 καθορίζει την ενδεικτική κατανομή των πόρων άμεσης διαχείρισης μεταξύ των ειδικών στόχων της ολοκληρωμένης θαλάσσιας πολιτικής και της κοινής αλιευτικής πολιτικής που ορίζονται στα άρθρα 82 και 85 του εν λόγω κανονισμού.
            
         
               (4)
            
            
               Η περίοδος προγραμματισμού για τα μέτρα που χρηματοδοτούνται δυνάμει του κανονισμού (ΕΕ) αριθ. 508/2014 καλύπτει τα έτη από το 2014 έως το 2020. Μετά το τέλος του τρίτου έτους της περιόδου προγραμματισμού και με βάση την πείρα που αποκτήθηκε από τις δράσεις που υλοποιήθηκαν μέχρι σήμερα στους διάφορους τομείς δαπανών, σε ορισμένους τομείς προέκυψαν αποκλίσεις μεταξύ της ορθής κατανομής των πόρων και των ποσοστών που καθορίζονται στο παράρτημα III του κανονισμού (ΕΕ) αριθ. 508/2014.
            
         
               (5)
            
            
               Μέχρι σήμερα κατέστη δυνατό να αντιμετωπισθούν οι εν λόγω αποκλίσεις με την εφαρμογή του άρθρου 14 παράγραφος 3 του κανονισμού (ΕΕ) αριθ. 508/2014. Το εν λόγω άρθρο επιτρέπει στην Επιτροπή να αποκλίνει από τα ενδεικτικά ποσοστά κατά το 5 % του χρηματοδοτικού κονδυλίου κατ' ανώτατο όριο σε κάθε περίπτωση.
            
         
               (6)
            
            
               Το άρθρο 14 παράγραφος 4 του κανονισμού (ΕΕ) αριθ. 508/2014 εξουσιοδοτεί την Επιτροπή να εκδίδει κατ' εξουσιοδότηση πράξεις για την προσαρμογή των ποσοστών που καθορίζονται στο παράρτημα III του κανονισμού.
            
         
               (7)
            
            
               Προκειμένου να μεγιστοποιηθεί η χρήση των διαθέσιμων πόρων την υπόλοιπη περίοδο προγραμματισμού και η συμβολή των υποκειμένων δράσεων στην επίτευξη των στόχων που τίθενται στα άρθρα 82 και 85 του κανονισμού (ΕΕ) αριθ. 508/2014, είναι αναγκαίο να προσαρμοσθεί η ενδεικτική κατανομή των πόρων του παραρτήματος III του εν λόγω κανονισμού.
            
         
               (8)
            
            
               Συνεπώς, ο κανονισμός (ΕΕ) αριθ. 508/2014 θα πρέπει να τροποποιηθεί αναλόγως,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα III του κανονισμού (ΕΕ) αριθ. 508/2014 αντικαθίσταται από το κείμενο που παρατίθεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 12 Ιουνίου 2017.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 149 της 20.5.2014, σ. 1.
   
      ΠΑΡΑΡΤΗΜΑ
      «
            ΠΑΡΑΡΤΗΜΑ III
            
               ΕΝΔΕΙΚΤΙΚΗ ΚΑΤΑΝΟΜΗ ΠΟΡΩΝ ΒΑΣΕΙ ΤΩΝ ΚΕΦΑΛΑΙΩΝ Ι ΚΑΙ ΙΙ ΤΟΥ ΤΙΤΛΟΥ VI ΜΕΤΑΞΥ ΤΩΝ ΣΤΟΧΩΝ, ΟΠΩΣ ΟΡΙΖΕΤΑΙ ΣΤΑ ΑΡΘΡΑ 82 ΚΑΙ 85
                (1)
            
            Στόχοι όπως ορίζονται στο άρθρο 82:
            
                        1.
                     
                     
                        Ανάπτυξη και εφαρμογή ολοκληρωμένης διαχείρισης των θαλάσσιων και παράκτιων υποθέσεων – 6 %
                     
                  
                        2.
                     
                     
                        Ανάπτυξη διατομεακών πρωτοβουλιών – 24 %
                     
                  
                        3.
                     
                     
                        Στήριξη της βιώσιμης οικονομικής ανάπτυξης, της απασχόλησης, της καινοτομίας και των νέων τεχνολογιών – 17 %
                     
                  
                        4.
                     
                     
                        Προώθηση της προστασίας του θαλάσσιου περιβάλλοντος – 5 %
                     
                  Στόχοι όπως ορίζονται στο άρθρο 85:
            
                        1.
                     
                     
                        Συλλογή, διαχείριση και διάδοση των επιστημονικών γνωμοδοτήσεων στο πλαίσιο της ΚΑλΠ – 11 %
                     
                  
                        2.
                     
                     
                        Ειδικά μέτρα ελέγχου και επιβολής στο πλαίσιο της ΚΑλΠ – 11 %
                     
                  
                        3.
                     
                     
                        Εθελοντικές συνεισφορές σε διεθνείς οργανισμούς – 13 %
                     
                  
                        4.
                     
                     
                        Γνωμοδοτικά συμβούλια και δραστηριότητες επικοινωνίας στο πλαίσιο της ΚΑλΠ και της ΟΘΠ – 7 %
                     
                  
                        5.
                     
                     
                        Γνώση της αγοράς, συμπεριλαμβανομένης της ανάπτυξης ηλεκτρονικών αγορών – 6 %.
                     
                  ».
      
         (1)  Τα ποσοστά εφαρμόζονται στο ποσό που ορίζεται στο άρθρο 14, εκτός της κατανομής που προβλέπεται στο άρθρο 92.